Osa ehdotuksista on jo tuttuja: Sdp muun muassa pidentäisi oppivelvollisuutta. Paketin puolue rahoittaisi kiristämällä omaisuustulojen verotusta ja hyvätuloisimpien ansiotuloveroa.

Sdp ehdottaa eriarvoisuuden vähentämiseen yli puolen miljardin euron ohjelmaa, jonka se rahoittaisi pääosin omaisuustulojen eli esimerkiksi osinkojen verotusta kiristämällä.

”Tämä ei ole mikään halpa paketti, mutta eriarvoisuutta ei voi torjua ilman rahaa”, Sdp:n puheenjohtaja Antti Rinne sanoi torstaina Sdp:n puoluehallituksen kokouksen jälkeen.